CELEX: 32019D0027
Language: hu
Date: 2019-08-09 00:00:00
Title: Az Európai Központi Bank (EU) 2019/1378 határozata (2019. augusztus 9.) a felülvizsgálati testület, valamint annak működési szabályzata létrehozásáról szóló EKB/2014/16 határozat módosításáról (EKB/2019/27)

28.8.2019   
               
               
                  HU
               
               
                  Az Európai Unió Hivatalos Lapja
               
               
                  L 224/9
               
            
         AZ EURÓPAI KÖZPONTI BANK (EU) 2019/1378 HATÁROZATA
         (2019. augusztus 9.)
         a felülvizsgálati testület, valamint annak működési szabályzata létrehozásáról szóló EKB/2014/16 határozat módosításáról (EKB/2019/27)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre,
         tekintettel az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendeletre (1) és különösen annak 24. cikkére,
         mivel:
         
                     (1)
                  
                  
                     A felülvizsgálati testület megalapítása óta szerzett tapasztalatok alapján tisztázni kell az EKB/2014/16 határozatban (2) megállapított működési szabályzatának néhány szempontját és adott esetben ki kell igazítani azokat, különös tekintettel a póttagok szerepére.
                  
               
                     (2)
                  
                  
                     Az Európai Központi Bank (EKB) kidolgozott egy költségviselési módszertant az 1024/2013/EU rendelet alapján hozott EKB határozatok felülvizsgálati testület általi belső adminisztratív felülvizsgálatával összefüggésben a kérelmezők és az EKB részéről felmerült költségek tekintetében. Ezt a módszertant a működési szabályzat részévé kell tenni.
                  
               
                     (3)
                  
                  
                     Ezért az EKB/2014/16 határozatot megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Módosítások
            Az EKB/2014/16 határozat a következőképpen módosul:
            
                        1.
                     
                     
                        A 3. cikk a következőképpen módosul:
                        
                                    a)
                                 
                                 
                                    Az (1) bekezdés helyébe a következő szöveg lép:
                                    
                                       „(1)   A felülvizsgálati testület öt tagból áll, akiket a (3) és (4) bekezdésben meghatározott feltételek alapján két póttag helyettesít.”
                                    
                                 
                              
                                    b)
                                 
                                 
                                    A (3) bekezdés helyébe a következő szöveg lép:
                                    
                                       „(3)   Egy póttag ideiglenesen helyettesíti a felülvizsgálati testület tagját annak ideiglenes munkaképtelensége esetében. Valamely adott felülvizsgálati kérelem vonatkozásában ideiglenesen póttag helyettesíti a felülvizsgálati testület tagját a következő esetekben:
                                       
                                                   a)
                                                
                                                
                                                   bármely olyan helyzet, amely az Európai Központi Bank vezető tisztségviselőinek szóló magatartási kódex (*1) 11.1 cikkében meghatározott összeférhetetlenségi aggályokat vethet fel;
                                                
                                             
                                                   b)
                                                
                                                
                                                   a tag indokoltan nem tud rendelkezésre állni.
                                                
                                             
                                    
                                       (*1)  HL C 89., 2019.3.8., 2. o.”"
                        
                                 
                              
                                    c)
                                 
                                 
                                    A szöveg a következő (4) és (5) bekezdéssel egészül ki:
                                    
                                       „(4)   Egy póttag állandó jelleggel helyettesíti a felülvizsgálati testület tagját annak tartós munkaképtelensége, halála, lemondása vagy felmentése esetében. Ebben az esetben megszűnik póttagi minősége és a Kormányzótanács kijelöli a felülvizsgálati testület tagjának. Helyére póttagot kell kinevezni a 4. cikk szerinti eljárással összhangban.
                                    
                                    
                                       (5)   A póttagok teljes mértékben részt vesznek a felülvizsgálati eljárásokban, vagy ideiglenesen helyettesítve a felülvizsgálati testület valamelyik tagját, vagy megfigyelőként.”
                                    
                                 
                              
                  
                        2.
                     
                     
                        A 4. cikk (3) bekezdésének helyébe a következő szöveg lép:
                        
                           „(3)   A felülvizsgálati testület tagjait és két póttagját ötéves, egy alkalommal megújítható időtartamra nevezik ki. Amennyiben valamely póttag állandó jelleggel helyettesíti a felülvizsgálati testület valamely tagját a 3. cikk (4) bekezdésében szereplő feltételek mellett, az ilyen helyettesítés nem minősül új kinevezésnek vagy megújításnak, és megbízatását úgy kell tekinteni, hogy az a póttagként való kinevezésének időpontjában kezdődött.”
                        
                     
                  
                        3.
                     
                     
                        A 7. cikk (5) bekezdésének helyébe a következő szöveg lép:
                        
                           „(5)   A felülvizsgálati kérelemnek világosan meg kell jelölnie a kérelmező valamennyi elérhetőségét annak érdekében, hogy adott esetben a titkár értesítéseket küldhessen a kérelmező vagy képviselője részére. A felülvizsgálati kérelem kézhezvételéről a titkár haladéktalanul megerősítést küld a kérelmezőnek, amelyben tájékoztatja arról, hogy a felülvizsgálati kérelem hiánytalanul került-e benyújtásra.”
                        
                     
                  
                        4.
                     
                     
                        A 16. cikk (1) bekezdése helyébe a következő szöveg lép:
                        
                           „(1)   A felülvizsgálati testület a felülvizsgálatra vonatkozó véleményét a kérdés sürgősségének megfelelő időszakon belül fogadja el, de legkésőbb a hiánytalan, a 7. cikk (4) bekezdésének megfelelően benyújtandó valamennyi dokumentumot tartalmazó felülvizsgálati kérelem kézhezvételének időpontját követő két hónapon belül, amely kérelem kézhezvételét megerősítették a 7. cikk (5) bekezdésének megfelelően.”
                        
                     
                  
                        5.
                     
                     
                        A 17. cikk (2) bekezdése helyébe a következő szöveg lép:
                        
                           „(2)   A felügyeleti testület eredeti határozatot azonos tartalmú határozattal felváltó, vagy az eredeti határozatot hatályon kívül helyező vagy azt módosító új határozattervezetét a felülvizsgálati testület véleményének kézhezvételét követően 30 munkanapon belül meg kell küldeni a Kormányzótanácsnak.”
                        
                     
                  
                        6.
                     
                     
                        A 21. cikk a következőképpen módosul:
                        
                                    a)
                                 
                                 
                                    A (3) és (4) bekezdéseket el kell hagyni.
                                 
                              
                                    b)
                                 
                                 
                                    Az (5) bekezdés helyébe a következő szöveg lép:
                                    
                                       „(5)   A költségek viseléséről a Kormányzótanács az Európai Központi Bank eljárási szabályzatának (13 g.2) cikkében megállapított eljárással összhangban dönt, az e határozat mellékletében szereplő költségviselési módszertan alapján.”
                                    
                                 
                              
                  
                        7.
                     
                     
                        Az EKB/2014/16 iránymutatás az e határozat mellékletében meghatározott szövegű melléklettel egészül ki.
                     
                  
         
            2. cikk
            Záró rendelkezés
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Frankfurt am Mainban, 2019. augusztus 9-én.
            
               
                  az EKB elnöke
               
               Mario DRAGHI
            
         
         
            (1)  HL L 287., 2013.10.29., 63. o.
         
         
            (2)  EKB/2014/16 határozata (2014. április 14.) a felülvizsgálati testület, valamint annak működési szabályzata létrehozásáról (HL L 175., 2014.6.14., 47. o.).
      
      
         
            MELLÉKLET
            
               
                  
                     „MELLÉKLET
                     
                        A felülvizsgálati testület felülvizsgálatával összefüggésben a kérelmező és az Európai Központi Bank részéről felmerült felülvizsgálati költségekre vonatkozó költségviselési módszertan
                     
                     Azokban az esetekben, amelyekben a Kormányzótanács a felülvizsgálati kérelem következményeként hatályon kívül helyezi az eredeti határozatot vagy módosítja annak rendelkező részét, az EKB megtéríti a kérelmező részéről a felülvizsgálattal összefüggésben felmerült költségeket, a kérelmező írásbeli vagy szóbeli bizonyítékbenyújtással és jogi képviselettel összefüggésben felmerült aránytalan költségeinek kivételével, ezeket a költségeket a kérelmező viseli. A kérelmező felmerült költségeinek EKB általi megtérítése egyetlen esetben sem haladhatja meg az 50 000 EUR-t a felülvizsgálati testület egyes egyedi felülvizsgálatai vonatkozásában.
                     Azokban az esetekben, amelyekben a Kormányzótanács a felülvizsgálati kérelem következményeként az eredeti határozatot azonos tartalmú határozattal váltja fel vagy csupán az eredeti határozat nem rendelkező részét (*1) módosítja, a kérelmező hozzájárul az EKB felülvizsgálattal összefüggésben felmerült költségeihez. Természetes személyek 500 EUR átalányösszeget fizetnek. Jogi személyek 5 000 EUR átalányösszeget fizetnek. Ezen átalányösszeg megfizetése nem sérti az e határozat 13. cikkének alkalmazását.
                     Azokban az esetekben, amelyekben a kérelmező e határozat 7. cikkének (6) bekezdése szerint visszavonja a felülvizsgálati kérelmet, a kérelmező és az EKB maga viseli az esetlegesen felmerült költségeit.
                  
               
            
            
               (*1)  A »nem rendelkező rész« a határozat azon részére utal, amely az EKB határozatának alapját és indokolását tartalmazza, tekintet nélkül a magában a határozatban az ilyen rész megjelölésére használt szóhasználatra.«